CHEWA ย้ำรายได้ปีนี้โต 20% หลังตุนแบ็กล็อกแน่น 800 ลบ.-จ่อเปิดโครงการใหม่มูลค่า 950 ลบ.
CHEWA ย้ำรายได้ปีนี้โต 20% หลังตุนแบ็กล็อกแน่น 800 ลบ.-จ่อเปิดโครงการใหม่มูลค่า 950 ลบ.
2 ต.ค. 2561

นายบุญ ชุน เกียรติ กรรมการผู้จัดการ บริษัท ชีวาทัย จำกัด (มหาชน) หรือ CHEWA เปิดเผยว่า บริษัทวางแผนเปิดตัวโครงการใหม่ ชีวาทัย เรสซิเดนซ์ ทองหล่อ บนเนื้อที่ 10-94 ไร่ เป็นโครงการ 8 ชั้น จำนวน 130 ยูนิต มูลค่าโครงการประมาณ 950 ล้านบาท
โดยโครงการดังกล่าวมีสิ่งอำนวยความสะดวกครบครัน ได้แก่ สระว่ายระบบน้ำเกลือขนาดใหญ่ท่ามกลางธรรมชาติ และยังมี KID’S POOL ที่ออกแบบเพื่อให้เด็กเล่นได้อย่างสนุกสนานและปลอดภัยที่จะทำให้รู้สึกสดชื่นในทุกวัน ประกอบกับโครงการยังมีห้องฟิตเนส ห้องสตรีมชาย หญิง สวนลอยฟ้า และสวนเล่นระดับ พร้อมกรีนพัตต์กอล์ฟ
สำหรับแนวคิดโครงการคือ MAXIMIZE COMFORT IN URBAN LIVING “ความสุขสมบูรณ์พร้อมสุดของชีวิตเมือง” เพื่อพลังของชีวิตเมือง ผสานกับธรรมชาติสีเขียวและอากาศบริสุทธิ์ ที่แวดล้อมไว้ด้วยบรรยากาศที่รื่นรมย์ในความเป็นส่วนตัวที่สุด ใจกลางทองหล่อ พร้อมการออกแบบพื้นที่ใช้สอยอย่างชาญฉลาดใส่ใจในทุกรายละเอียดทั้งภายในและภายนอก ตัวอาคารสูง 8 ชั้น สีขาวสะดุดตา มีระเบียงรอบอาคารพร้อมต้นไม้เขียวชอุ่ม
อีกทั้งยังเป็นการสร้างมุมมองพิเศษที่มีเอกลักษณ์ และบรรยากาศอันรื่นรมย์ พร้อมความสมดุลของชีวิต เติมเต็มความรู้สึกส่วนตัวด้วย สิ่งอำนวยความสะดวกครบครัน ได้แก่ Co-Working Space สระว่ายน้ำ Salt Water Chlorinator Poll System, Fully Equipped Fitness, Vertical Garden Lobby และ Rooftop Garden &amp; Sundeck พื้นที่สีเขียวที่ให้คุณใกล้ชิดธรรมชาติได้อย่างเต็มที่ พร้อมกับ Concierge Service และระบบรักษาความปลอดภัย ตลอด 24 ชม. ที่ให้คุณอุ่นใจและใช้ชีวิตเมืองได้อย่างสมบูรณ์
“การพัฒนาคอนโดมิเนียมครั้งนี้จะเป็นการพัฒนาคอนโดแบบ Low Rise และมีสถานที่ใกล้เคียง เช่น ห้างสรรพสินค้าเมเจอร์เอกมัย, เกตเวย์ เอกมัย, เจ อเวนิว ทองหล่อ และ เค วิลเลจ รวมถึงยังใกล้กับโรงพยาบาลคามิลเลียนแค่ 500 เมตร และห่างจากโรงพยาบาลกรุงเทพเพียง 2 กิโลเมตร โครงการนี้คาดว่าจะสร้างเสร็จและรับรู้รายได้ภายในปี 2563” นายบุญ ชุน เกียรติ กล่าว
นอกจากนี้บริษัทยังคงมั่นใจเป้ารายได้ปี 2561 จะเติบโตไม่ต่ำกว่า 2,400 ล้านบาท หรือเติบโตประมาณ 20% จากปี 2560 ที่มีรายได้อยู่ที่ 2,043.37 ล้านบาท โดยในช่วงครึ่งปีแรกมีรายได้อยู่ที่ 1,456.38  ล้านบาท และบริษัทยังมียอดขายรอโอน (Backlog) ประมาณ 800 ล้านบาท ซึ่งจะมีการทยอยรับรู้รายได้อย่างต่อเนื่อง